recursal/SuperWikiNEXT-32B huggingface dataset:
**BMW F10** on BMW 5-sarjan kuudennen sukupolven malli, jota valmistettiin vuosina 2010–2017. Se korvasi edeltäneen E60-mallin ja seuraajaksi tuli G30. 5-sarjan Gran Turismon korvasi puolestaan 6-sarjan Gran Turismo.

BMW 5-sarja (F10) 2010–2017
---------------------------

BMW F10 esiteltiin marraskuussa 2009 neliovisena sedanina. Mallistoon kuuluivat myös farmari (F11) sekä fastback-korinen Gran Turismo (F07). 5-sarjan pohjalevylle perustuvat myös 6-sarja (F13) ja 6-sarjan Gran Coupé. 

BMW F11
Vuoden 2010 Euro NCAP -kolaritestistä BMW F10 sai tulokseksi täydet viisi tähteä.

BMW 5-sarjan Gran Turismo (F07)
Vuonna 2013 malli koki pienen kasvojenkohotuksen, jossa suurimmat ulkonäölliset uudistukset kohdistuivat etupuskuriin. Myös takavaloihin tehtiin pieniä muutoksia. Lisäksi Gran Turismo -mallin takaluukun kansi muotoiltiin uudelleen, jolloin myös tavaratilan koko kasvoi.

Facelift-mallin BMW F10.

BMW M5
------

BMW M5 F10
Urheilumalli M5 esiteltiin Frankfurtin autonäyttelyssä syyskuussa 2011. Siinä on kaksoisturboahdettu 4,4-litrainen V8 teholtaan 552 hevosvoimaa. Voimansiirtona on seitsemänportainen kaksoiskytkinvaihteisto.

Lähteet
-------

1. ↑  Officially Official: BMW unveils all-new 5 Series sedan *Autoblog*.  23.11.2009. Viitattu 19.9.2019. (englanniksi)
2. ↑  BMW 5-sarja 2010 Euro NCAP. Viitattu 8.10.2017. (englanniksi)
3. ↑  BMW 5-series facelift (2013) first official pictures *CAR Magazine*.  19.5.2013. Viitattu 19.9.2019. (englanniksi)
4. ↑  Frankfurt show: BMW M5 unveiled *Autocar*.  13.9.2011. Viitattu 19.9.2019. (englanniksi)

Aiheesta muualla
----------------

* Kuvia tai muita tiedostoja aiheesta **BMW 5-sarja (F10)** Wikimedia Commonsissa
**Bergendahls** on ruotsalainen tukku- ja vähittäiskauppayritys, jonka pääketjuja ovat Ruotsissa toimivat päivittäistavaraketjut City Gross, Matöppet ja Matrebellerna sekä Suomessakin toimivat Granit-sisustusketju sekä koruja ja asusteita myyvä Glitter-ketju. Bergendahlsin muita ketjuja ovat kodintavaraketjut Eko ja Duka. Konsernin liikevaihto vuonna 2017 oli 12,6 miljardia Ruotsin kruunua ja henkilöstömäärä 4 823.

Bergendahls-konserni sai alkunsa vuonna 1922, kun Mikael Bergendahl perusti pienen elintarvikeagentuurin Skånen Hässleholmiin. Nykyinen pääomistaja Elisabeth Bergendahl-Mylonopoulos on perustajan pojantytär. Hänen miehensä Spyridon on emoyhtiön hallituksen puheenjohtaja.

Bergendahls on Ruotsin neljänneksi suurin päivittäistavarayritys.

Granit
------

Granit Funktion & Förvaring AB:n perustivat Ruotsin Sundbybergissä vuonna 1996 Anett Jorméus ja Susanne Liljenberg. Siitä tuli lifestyle-yritys, jonka erikoisalaa ovat käytännölliset, usein harmaasävyiset kodin esineet ja säilytysratkaisut. Ensimmäinen Granit-liike avattiin toukokuussa 1997 Tukholman Södermalmilla osoitteessa Götgatan 31. Vuonna 2008 Bergendahls osti Granitin. Suomeen Granit tuli vuonna 2013, jolloin se avasi ensin pilottimyymälän Helsingin Bulevardille ja sitten toisen Forumiin. Myöhemmin tulivat myymälät Tampereelle, Turkuun ja Ouluun. Ruotsin ja Suomen lisäksi myymälöitä on myös Norjassa. Granitin toimitusjohtajana on vuodesta 2019 toiminut Caroline Hjelte, joka seuraa tehtävässä omistajasuvun edustajaa Carl-Mikael Bergendahlia..

Glitter
-------

Glitter-korutukkuyritys syntyi 1970-luvulla, kun Sven-Axel Svensson avasi tupakkakaupan Ruotsin Söderköpingiin. Hän laajensi toimintaa pian korujen tukkukauppaan. Vuonna 1992 Svensson ryhtyi myös korujen vähittäiskauppiaaksi ja avasi ensimmäisen Glitter-myymälän. Perustajan kuoltua vuonna 1999 yrityksen osti sijoitusyhtiö KF Invest, ja vuonna 2004 Glitter tuli osaksi Bergendahl-konsernia.

Vuonna 2019 Glitterillä oli noin 180 myymälää neljässä eri maassa, niistä nelisenkymmentä Suomessa.

Lähteet
-------

1. 1 2  Bergendahls – ett av landets största familjeföretag Bergendahls. Viitattu 11.6.2019.
2. ↑  Bergendahls *allabolag.se*. Viitattu 11.6.2019.
3. ↑  Puhe rivakasti käyttöön Bergendahlsilla Optiscan Group. Viitattu 6.2019. [vanhentunut linkki]
4. ↑  Meidän tarina Granit. Viitattu 11.6.2019. [vanhentunut linkki]
5. ↑  Bergendahls köper Granit *Fri Köpenskap*.  22.12. 2008. Viitattu 11.6.2019.
6. ↑  Salo, Irmeli: Ruotsalainen sisustuskauppa laajenee Suomessa *Markkinointi & Mainonta*.  22.8.2013. Viitattu 6.2019.
7. ↑  Hansson, Pernilla: Ny vd för Granit – byter detaljhandelskedja *Dagens Handel*.  29.1.2019. Viitattu 30.12.2019.
8. ↑  Historiamme *glitter.fi*. Viitattu 11.6.2019.
Bergenin raitiovaunuja
**Bergenin raitioliikenne** on yksi Bergenin julkisen liikenteen muodoista.

Historia
--------

Vuonna 1894 tehtiin päätös rakentaa raitiotie Bergeniin ja rakentaminen aloitettiin vuotta myöhemmin. Liikennöinti aloitettiin vuonna 1897. Bussiliikenteen nousu ajoi raitiotien 1960-luvulla tilanteeseen, jossa sen liikennöinti päätettiin lakkauttaa. Kaupungissa aloitettiin vuonna 1994 kuitenkin museoraitiotien toiminta.

Bergenin ilmansaasteiden sekä liikenneruuhkien myötä keskustelu raitiotiestä käynnistyi uudestaan 2000-luvun alussa. Liikennöinti aloitettiin uudestaan vuonna 2010 ja verkoston toinen osuus otettiin käyttöön vuonna 2013. Raitiotie rahoitettiin suurilta osin kaupungin tietulleilla. Verkoston uusin laajennus ulottuu Bergenin lentoasemalle asti ja on määrä avata vuonna 2016. Lisäksi suunnitteilla on laajentaa verkostoa kaupungin pohjoisosiin.

Lähteet
-------

1. 1 2  Sporvogner bybanen.no.  Arkistoitu 21.1.2018. Viitattu 31.7.2016. (norjaksi)
2. ↑  Til lands - vegar og framkomstmiddel arkivverket.no.  Arkistoitu 4.12.2010. Viitattu 31.7.2016. (norjaksi)
3. ↑  Kuvat: Norjan ratikassa on huimat taideteokset  13.3.2016. Aamulehti.  Arkistoitu 15.4.2016. Viitattu 31.7.2016.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Bergenin raitiotieliikenne**.
* Viralliset kotisivut (norjaksi)
Clinton Hart Merriam
**Clinton Hart Merriam** (5. joulukuuta 1855 New York – 19. maaliskuuta 1942 Berkeley, Kalifornia) oli yhdysvaltalainen eläintieteilijä, lintutieteilijä, hyönteistieteilijä ja etnografi.

Merriamin isä Clinton Levi Merriam oli Yhdysvaltain kongressiedustaja ja äiti Caroline Hart. Merriam opiskeli biologiaa ja anatomiaa Yalen yliopistossa. Maisteriksi hän valmistui Columbian yliopiston lääketieteellisestä (School of Physicians and Surgeons) 1879.

Vuonna 1886 Merriamista tuli Yhdysvaltain maatalousministeriön lintu- ja nisäkäsosaston (Division of Economic Ornithology and Mammalogy of the United States Department of Agriculture) ensimmäinen johtaja. Virasto edelsi myöhempiä "National Wildlife Research Center" ja "United States Fish and Wildlife Service" -nimisiä osastoja. Merriam oli yksi National Geographic Societyn perustajista vuonna 1888. Hänet tunnetaan nisäkkäiden taksonomian uudelleenjärjestelijänä, ja hän jakoi eli "splittasi" suuren määrän nisäkäslajeja eri lajeiksi ja alalajeiksi. Linnuista hän nimesi täpläpöllön (*Strix occidentalis*) alalajin *caurina*.

Merriam toimi jonkin aikaa Harvardin yliopiston professorina. Hän oli perustamassa American Ornithologists' Unionia vuonna 1883 ja toimi yhdistyksen puheenjohtajana 1900–1903. Vuodesta 1910 alkaen hän tutki Yhdysvaltain länsiosien alkuperäisasukkaiden kieltä ja kulttuuria. Hänen tutkimuksensa Keski-Kalifornian intiaanien myyteistä ja kulttuurista ovat merkittäviä. Hän julkaisi yli 500 tieteellistä kirjoitusta ja nimesi yli 600 uutta eläinlajia tai -alalajia.

Myös Merriamin sisar Florence Augusta Merriam Bailey oli ansioitunut lintutieteilijä, joka kehitti ajatuksen kansantajuisista kenttäoppaista lintujen määrittämisen apuna.

Lähteet
-------

* Muistokirjoitus (National Academy of Sciences)[vanhentunut linkki]

### Viitteet

1. ↑  ITIS

Aiheesta muualla
----------------

* Kuvia tai muita tiedostoja aiheesta **Clinton Hart Merriam** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Portugali

 |
|  |
| Tieteilijät | 
* International Plant Names Index

 |
|  |
| Taiteenala | 
* Photographers' Identities

 |
|  |
| Henkilöt | 
* Deutsche Biographie
* Trove

 |
|  |
| Muut | 
* NARA
* SNAC
* IdRef

 |

 |
**Fantu Magiso** (s. 9. kesäkuuta 1992) on etiopialainen pika- ja keskimatkanjuoksija.

Magiso saavutti Nairobin Afrikan-mestaruuskilpailuissa 2010 hopeaa 4 × 400 metrin viestissä. Hän kuului myös neljänneksi sijoittuneeseen Etiopian pikaviestijoukkueeseen. 200 metrin juoksussa hän karsiutui välierissä Etiopian ennätysajalla 24,45.

Magiso sai alle 20-vuotiaiden Afrikan-mestaruuskilpailuissa Gaboronessa 2011 kultaa 400 metrillä ajalla 52,09, hopeaa 200 metrillä Etiopian ennätysajalla 23,90 ja pronssia 4 × 400 metrin viestissä. Hän karsiutui Daegun MM-kilpailuissa välierissä 400 ja 800 metrillä, jolla teki maansa ennätyksen 1.59,17. Maputon Afrikan kisoissa hän saavutti 800 metrillä hopeaa ajalla 2.03,22.

Magiso sijoittui Istanbulin MM-hallikilpailuissa 2012 neljänneksi 800 metrillä. Ulkoratakaudella hän paransi 800 metrin Etiopian ennätystä Dohan (1.57,90), Rooman (1.57,56) ja New Yorkin (1.57,48) Timanttiliigan kilpailuissa.

Ennätykset
----------

### Ulkoradat

| *Matka* | *Aika* | *Paikka* | *Päivä* |
| --- | --- | --- | --- |
| 200 m | 23,90 | Gaborone | 15. toukokuuta 2011 |
| 400 m | 52,09 | Gaborone | 13. toukokuuta 2011 |
| 800 m | 1.57,48 | New York | 9. kesäkuuta 2012 |
|

### Sisäradat

| *Matka* | *Aika* | *Paikka* | *Päivä* |
| --- | --- | --- | --- |
| 800 m | 2.00,30 | Istanbul | 11. maaliskuuta 2012 |
|

Lähteet
-------

1. 1 2 3 4 5 6  Fantu Magiso Tilastopaja (vaatii kirjautumisen, maksullinen palvelu).  (englanniksi)
2. 1 2 3  Fantu Magiso Kansainvälinen yleisurheiluliitto.  (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Fantasticks** (*The Fantasticks*) on yhdysvaltalainen musikaali, jonka tekstin on kirjoittanut ja laulut sanoittanut Tom Jones ja säveltänyt Harvey Schmidt. Musikaalin alkuperäinen off-Broadway-tuotanto kantaesitettiin 1960, pysyi ohjelmistossa 42 vuotta vuoteen 2002 saakka ja sai 17 162 esitystä, mikä tekee siitä maailman pisimpään esitetyn musikaaliproduktion. New Yorkin lisäksi musikaalia on esitetty yli 80 maassa.

Ranskalaisen näytelmäkirjailijan Edmond Rostandin näytelmään *Haaveksijat* (*Les romanesques*) perustuva musikaali kertoo nuoresta rakkaudesta, viattomuudesta ja viisaudesta. Tarinassa kaksi isää teeskentelevät olevansa riidoissa saadakseen perillisensä, pojan ja tytön, rakastumaan toisiinsa. Helsingin Kaupunginteatterille musikaalin vuonna 2003 ohjannut Neil Hardwick kuvaa sitä musikaaliksi, jossa yhdistyvät pienimuotoinen ja henkilökohtainen sekä toisaalta 1960-luvun raikas optimistisuus ja viattomuus.

Musikaalin tunnetuin sävelmä on ikivihreäksi muodostunut "Try to Remember", suomeksi "Muistatko syyskuun".

Musikaalin varhainen versio oli New Mexicon yliopistossa tuotettu näytelmä *Joy Comes to Deadhorse*, jossa päähenkilö oli puoliksi intiaani ja tarina sijoitettu Yhdysvaltain "villiin länteen". Tästä versiosta ei uudelleenkirjoitusprosessin jälkeen jäänyt jäljelle juuri muuta kuin perusidea ja muutama laulu. Tom Jonesin mukaan nimen Fantasticks keksi jo George Fleming vuoden 1900 sovitukselleen Rostandin *Haaveksijoista*, jonka englanninkielinen nimi on *The Romantics*. Harley Granville-Barkerin kirja *On Dramatic Method*, Thornton Wilderin näytelmä *Meidän kaupunkimme* ja Leonard Bernsteinin *Candide* olivat muita teoksen syntyä innoittaneita lähteitä. Säveltäjä Harvey Schmidt on kertonut laulun "Try to Remember" syntyneen nopeasti turhauttavan iltapäivän päätteeksi, hänen yritettyään tuloksetta edetä muiden sävellystensä kanssa.

Suomessa *Fantasticks*-musikaalin tuottivat ensimmäisenä Wasa Teater vuonna 1961 ja Lilla Teatern seuraavana vuonna. Esko Elstelän suomennos kantaesitettiin Tampereen Teatterissa 1963. Kuusikymmenluvun mittaan musikaali tuotettiin vielä Kemin, Helsingin ja Oulun kaupunginteattereissa, 1970-luvulla Raumalla, Turussa, Seinäjoella (nimellä *Muistatko syyskuun*), Hämeenlinnassa ja Savonlinnassa. Vuosina 1981 ja 2002 *Fantasticks* nähtiin Kotkan kaupunginteatterissa ja 2003 uudelleen Helsingin Kaupunginteatterissa. Vuonna 2012 se tuotettiin Teatteri Imatrassa.

Lähteet
-------

1. ↑  The Fantasticks official website, viitattu 15.4.2015.
2. 1 2 3  Fantasticks, Helsingin Kaupunginteatteri 2003, viitattu 15.4.2015.
3. ↑  Fantasticks, Ilona-esitystietokanta, Teatterin tiedotuskeskus, viitattu 15.4.2015.

Aiheesta muualla
----------------

* Kuvia tai muita tiedostoja aiheesta **Fantasticks** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:The Fantasticks
**Fantomas** (ransk. *Fantômas*) on ranskalaisten Marcel Allainin ja Pierre Souvestren luoma kuvitteellinen mestaririkollinen, joka teki ensiesiintymisensä samannimisessä vuonna 1911 julkaistussa rikoskirjassa ja esiintyi kaikkiaan 32:ssa kaksikon nopeaan tahtiin tuottamassa kirjassa ennen Souvestren kuolemaa 1914. Sen jälkeen Allain kirjoitti vielä 11 Fantomas-kirjaa, jotka julkaistiin vuosina 1925–1963.

Valkokankaalla Fantomas esiintyi ensimmäisen kerran jo vuosina 1913–1914 Louis Feuilladen ohjaamassa viisiosaisessa elokuvasarjassa. Tunnettu on myös André Hunebellen 1960-luvulla ohjaama kolmen elokuvan sarja: *Fantomas – sadan naamion mies* (*Fantômas*, 1964), *Fantomas nauraa kuolemalle* (*Fantômas se déchaîne*, 1965) ja *Fantomas uhkaa maailmaa* (*Fantômas contre Scotland Yard*, 1967).

Fantomas ei ole herrasmiesvaras vaan häikäilemätön rikollinen, joka toteuttaa muun muassa valeasujen ja -henkilöllisyyksien turvin mielikuvituksellisia murhia jäämättä koskaan kiinni. Fantomasin arkkivihollinen on komisario Juve, joka on alati hänen jäljillään.

Karisto julkaisi vuonna 1925 kolme Werner Anttilan suomentamaa Fantomas-kirjaa nimellä *Fantomas* osat 1–3.

Aiheesta muualla
----------------

Commons
Wikimedia Commonsissa on kuvia tai muita tiedostoja aiheesta **Fantomas (kuvitteellinen henkilö)**.
* Fantômas Lives – Robin Walzin ja Elliott Smithin Fantômas-aiheinen verkkosivusto. (englanniksi)
Gustave Kahn
**Gustave Kahn** (21. joulukuuta 1859 – 5. syyskuuta 1936) oli ranskalainen runoilija ja taidekriitikko. 

Kahn väitti keksineensä termin *vers libre* (vapaa säe); hän oli joka tapauksessa sen ensimmäisiä eurooppalaisia puolestapuhujia. Hänen merkittävimpiä töitään ovat mm. *Les Palais nomades*, 1887, *Domaine de fée*, 1895, ja *Le Livre d'images*, 1897. Kahn vaikutti myös liikkeen historiaan kirjallaan *Symbolistes et décadents* 1902.

Kahn oli myös julkisuudessa esiintyvä intellektuelli, joka kirjoitti romaaneja, näytelmiä ja taidearvosteluja. Hänellä oli merkittävä rooli monessa aikakausjulkaisussa, kuten *La Vogue*, *La Revue Indépendante*, *La Revue Blanche* ja *Le Mercure de France*. Hän oli myös taidekriitikko ja -keräilijä, joka seurasi maalauksen ja kuvanveiston kehitystä kuolemaansa saakka.

Charles Loeffler sävelsi yksinlauluja useiden Kahnin runojen pohjalta.

Merkittäviä töitä
-----------------

* *Palais nomades* (1887)
* *Les Chansons d'amant* (1891)
* *Domaine de fée* (1895)
* *Le Roi fou* (1896)
* *La Pluie et le beau temps* (1896)
* *Limbes de lumières* (1897)
* *Le Livre d'images* (1897)
* *Premiers poèmes* (1897)
* *Le Conte de l'or et du silence* (1898)
* *Les Petites Ames pressées* (1898)
* *Le Cirque solaire* (1898)
* *Les Fleurs de la passion* (1900)
* *L'Adultère sentimental* (1902)
* *Symbolistes et décadents* (1902)
* *Odes de la "Raison"* (1902 réédité aux Editions du Fourneau 1995)
* *Contes hollandais* (1903)
* *La Femme dans la caricature française* (1907)
* *Contes hollandais* (deuxième série) (1908)
* *La Pépinière du Luxembourg* (1923)
* *L'Aube enamourée* (1925)
* *Mourle* (1925)
* *Silhouettes littéraires* (1925)
* *La Childebert* (1926)
* *Contes juifs* (1926 réédité chez "Les Introuvables" 1977)
* *Images bibliques* (1929)
* *Terre d'Israël* (1933)

### Sitaatti

**Les Paons**
Se penchant vers les dahlias,
Des paons cabraient des rosaces lunaires,
L'assouplissement des branches vénère
Son pâle visage aux mourants dahlias.

  

Elle écoute au loin les brèves musiques
Nuit claire aux ramures d'accords,
Et la lassitude a bercé son corps
Au rythme odorant des pures musiques.

  

Les paons ont dressé la rampe ocellée
Pour la descente de ses yeux vers le tapis
De choses et de sens
Qui va vers l'horizon, parure vermiculée
De son corps alangui.
En l'âme se tapit
le flou désir molli de récits et d'encens.

Lähteet
-------

1. ↑  Encyclopedia Britannica
2. ↑  Charles Martin Loeffler Voice of Lyrics


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Katalonia
* Saksa
* Israel
* Suomi (KANTO)
* Belgia
* Yhdysvallat
* Ruotsi
* Tšekki
* Australia
* Kreikka
* Kroatia
* Alankomaat
* Puola
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* ULAN

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |
Gustave Roussy
**Gustave Roussy instituutti** (ransk. *Institut Gustave Roussy*) se on yksi johtavista kansainvälisen tason onkologian tutkimuksen keskuksista ja yksi tärkeimmistä eurooppalaisista onkologian kliinisistä keskuksista. Instituutti tarjoaa terveydenhuoltoa, osallistuu opetukseen ja kehittää tutkimusprojekteja erityyppisiin kasvaimiin.

Se sijaitsee Villejuifissa, Pariisin eteläpuolella, Ranskassa. Keskuksen nimi annettiin sveitsiläisen ranskalaisen neuropatologin Gustave Roussyn jälkeen.

Gustave-Roussy on Euroopan mittakaavassa johtava onkologian hoidon, tutkimuksen ja opetuksen keskus..

Lähteet
-------

1. ↑  UNICANCER - Gustave Roussy, Villejuif (Île-de France) - Centre de lutte contre le cancer (ranskaksi)

Aiheesta muualla
----------------

* Gustave Roussy virallinen sivusto
* Institut Gustave Roussy (academic partner in European consortium/ Cancer ID project) (Arkistoitu – Internet Archive) (englanniksi) (cancer-id.eu)
* A l’Institut Gustave-Roussy, un scientifique empoisonne ses collègues (13/12/2017) (ranskaksi) (francetvinfo.fr)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Muut | 
* IdRef

 |

 |
Gustav von Schmoller
**Gustav von Schmoller** (24. kesäkuuta 1838 Heilbronn, Saksa – 27. kesäkuuta 1917 Bad Harzburg, Saksa) oli saksalainen taloustieteilijä, sosiaalipoliitikko ja nuoremman historiallisen koulukunnan johtaja. Hän toimi professorina Hallessa 1864–1872, Strasbourgissa 1872–1882 ja Berliinissä 1882–1913. Preussin valtioneuvoston jäseneksi hänet valittiin 1884 ja Berliinin yliopiston edustajaksi Preussin herrainhuoneeseen 1899. Hän oli myös Saksan sosiaalipoliittisen yhdistyksen (*Verein für Sozialpolitik*) perustajia.

Sosiaalipolitiikassa Schmoller edusti sosiaalis-reformatorista suuntausta (kateederisosialismi). Kansantaloustieteessä hän perusti tutkimuksensa historian ja vallitsevien olojen pohjalle. Kansantaloustieteellisten teorioiden luomisessa oli hänen mielestään ainoa käyttökelpoinen keino nojautua taloushistoriaan ja tilastotieteeseen. Toisaalta hän hyväksyi myös deduktion ja induktion. Luonnonlakeihin hän suhtautui torjuvasti ja historiaa tuli hänen mielestään tutkia kriittisesti, sillä historialliset tapahtumat ovat aina yksittäistapauksia.

Julkaisuja
----------

* *Zur Geschichte der deutschen Kleingewerbe im 19. Jahrhundert,* 1869
* *Strassburgs Blüte und die volkswirtschaftliche Revolution im 13. Jahrhundert,* 1875
* *Über einige Grundfragen des Rechts und der Volkswirtschaft,* 1875
* *Zur Literaturgeschichte der Staats- und Sozialwissenschaften,* 1888
* *Umrisse und Untersuchungen zur Verfassungs-, Verwaltungs- und Wirtschaftgeschichte, besonders des preussischen Staates im 17. und 18. Jahrhundert,* 1898
* *Über einige Grundfragen der Sozialpolitik und der Volkswirtschaftslehre,* 1898
* *Grundriss der allgemeinen Volkswirtschaftslehre,* ensimmäinen osa 1900, toinen osa 1904, pääteos
* *Charakterbilder,* 1913

Lähteet
-------

1. ↑  *Otavan iso tietosanakirja,* Otava 1960–1965.
2. ↑  *Uusi tietosanakirja,* Tietosanakirja oy 1960–1966.

Aiheesta muualla
----------------

* Kuvia tai muita tiedostoja aiheesta **Gustav von Schmoller** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Belgia
* Yhdysvallat
* Japani
* Tšekki
* Australia
* Kreikka
* Alankomaat
* Puola
* Portugali
* Vatikaani
	+ 2

 |
|  |
| Tieteilijät | 
* CiNii
* Mathematics Genealogy Project

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |
**Frank-Christian Wörndl** (s. 28. kesäkuuta 1959 Sonthofen, Baijeri, Saksan liittotasavalta) on saksalainen alppihiihtäjä. Hän on maailmanmestari ja olympiamitalisti, ja kilpaili maailmancup-tasolla vuosina 1978–1988.

Wörndl sijoittui Garmisch-Partenkirchenin MM-kilpailuissa 1978 pujottelussa 12:nneksi ja Lake Placidin olympialaisissa 1980 samassa lajissa kymmenenneksi. Hän voitti pujottelun maailmanmestaruuden Crans-Montanassa 1987 0,19 sekunnin erolla Günther Maderiin. Lisäksi hän oli suurpujottelussa seitsemäs. Hän sai olympiahopeaa pujottelussa Calgaryssa 1988 0,06 sekuntia Alberto Tomballe hävinneenä. Samojen kisojen suurpujottelussa hän oli kahdeksas.

Maailmancupin osakilpailussa Wörndl sijoittui parhaimmillaan neljänneksi Åren pujottelussa maaliskuussa 1988.

Lähteet
-------

1. ↑  Frank Wörndl *sports-reference.com*.  Arkistoitu 30.1.2010. Viitattu 19.10.2013. (englanniksi)
2. 1 2 3 4  Frank Wörndl Kansainvälinen hiihtoliitto (FIS).  (englanniksi)
3. ↑  08.02.1987 FIS World Ski Championships Men's Slalom *fis-ski.com*.  Arkistoitu 19.10.2013. Viitattu 19.10.2013. (englanniksi)
4. ↑  27.02.1988 Olympic Winter Games Men's Slalom *fis-ski.com*.  Arkistoitu 19.10.2013. Viitattu 19.10.2013. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |

 |
**Chuandonginkoira** (kiin.: 川东猎犬; pinyin: *Chuān dōng lièquǎn*) on kiinalainen koirarotu, joka on hyväksytty roduksi kansallisesti Kiinan kennelunionissa (*China Kennel Union*, CKU). Sillä ei ole FCI:n tunnustusta, mutta sillä on kotimaansa lisäksi myös Hollannin Kennelliiton tunnustus virallisena rotuna.

Ulkonäkö
--------

Rotu on keskikokoinen ja suorakaiteen muotoinen, hieman korkeuttaan pidempi. Kallo ja kuono ovat keskenään yhtä pitkät. Kallo on korvien välistä tasainen ja otsapenger selvästi erottuva mutta kohtuullinen. Otsanahka on hieman löysä ja muodostaa kallon alueelle hienoja ryppyjä - joiden tulee kuitenkin olla maltilliset. Kuono on kauttaaltaan leveä aina tyvestä kärkeen asti. Kirsu on aina musta. Purenta on leikkaava. Silmät ovat melko suuret ja mantelinmuotoiset; väriltään pähkinänruskeat tai tummanruskeat. Korvat ovat keskikokoiset, pystyt, kolmionmuotoiset ja eteenpäin kallistuneet. Uroksilla ihanteellinen säkäkorkeus on 45-50 cm ja nartuilla 40-45 cm.

Karvapeite on lyhyt ja erittäin kova/karhea, mikä auttaa koiraa liikkumaan tiheiden pensastojen läpi. Väritys on aina punainen, jonka sävy vaihtelee vaaleasta tummaan. Pennuilla voi olla musta maski, mutta se haalistuu pois iän myötä.

Luonne ja käyttäytyminen
------------------------

Chuandonginkoira on älykäs, kovaluonteinen, peloton ja tarkkavainuinen. Se on aktiivinen ja ketterä, ja sillä on erinomainen hyppäämiskyky.

Alkuperä
--------

Rodun alkuperä johtaa läntisen han-dynastian ajalle (202 eaa. - 8 jaa.). Vuonna 2000 arkeologit löysivät kyseisen aikakauden haudoista paljon keraamisia koirapatsaita, jotka muistuttivat nykyistä rotua. Osaa patsaista oli käytetty suojelemaan jalosukuisen perheen sielujen matkaa tuonpuoleiseen.

Chuandonginkoiraa käytettiin kotialueellaan Itä-Sichuanin vuoristoissa myös metsästykseen.

Lähteet
-------

1. 1 2 3 4 5 6  Chuandong Hound. China Native Breed Conservation Club. Haettu 23.6.2022.
2. ↑  Alle Hondenrassen op een Rij: Nationaal Erkende Rassen. Raad van Beheer: Houden van Honden. Haettu 1.11.2022.
**Chuba Amechi Akpom** (s. 9. lokakuuta 1995 Lontoo) on englantilainen jalkapalloilija, joka edustaa Englannin mestaruussarjassa Middlesbrough'ta. Oikeajalkainen Akpom on pelipaikaltaan hyökkääjä. Akpomin vanhemmat ovat nigerialaisia.

Seurajoukkueura
---------------

Akpom siirtyi Arsenaliin 6-vuotiaana Rippleway FC:stä. Ensiesiintymisensä Valioliigassa hän teki 14. syyskuuta 2013 Sunderlandia vastaan. Hän tuli ottelussa vaihdosta kentälle toisen puoliajan lisäajalla korvaten Olivier Giroudin. Tammikuussa 2014 Akpom siirtyi kuukauden mittaiselle lainalle Ykkösliigan Brentfordiin, jossa hän pelasi helmikuuhun asti pelaten neljä sarjaottelua ilman maaleja. Helmikuussa 2014 Akpom siirtyi lainalle jälleen Ykkösliigaan, nyt Coventry Cityn riveihin. Hän pelasi seurassa runsaan kuukauden aikana kuusi sarjaottelua maaleitta. Kaudella 2014–2015 Akpom pelasi myös Arsenalin ykkösjoukkueessa ja tuli kolmessa ottelussa kentälle vaihdosta. Sen jälkeen hän pääsi pelaamaan vain Arsenalin alle 23-vuotiaiden joukkueessa sekä lainasopimuksilla muissa seuroissa. Vuonna 2018 hän siirtyi kreikkalaiseen PAOK FC:hen.

Maajoukkueura
-------------

Akpom on edustanut Englannin alle 16-, alle 17-, alle 19-, alle 20- ja alle 21-vuotiaiden maajoukkueita.

Lähteet
-------

1. 1 2 3  Chuba Akpom Soccerway-sivustolla (englanniksi)
2. 1 2 3  Chuba Akpom Transfermarkt-sivustolla (englanniksi)
3. ↑  Chuba Akpom FootballDatabase.eu-sivustolla (englanniksi)
4. 1 2  Kelly, Rob: *Ahead of the curve*. Arsenal.com 24.4.2013. (englanniksi)
5. ↑  Sunderland vs. Arsenal – 14 September 2013. Soccerway. (englanniksi)
**Chucho Valdés** (oikealta nimeltään **Jesús Dionisio Valdés**, s. 9. lokakuuta 1941, Quivicán, Kuuba) on kuubalainen pianisti, muusikko ja säveltäjä. Hänen perustamansa jazzyhtye Irakere on yksi tunnetuimmista kuubalaisista jazzyhtyeistä. Yhdessä Gonzalo Rubalcaban kanssa Valdésia pidetään yhtenä arvostetuimmista kuubalaisista jazzmuusikoista.

Elämäkerta
----------

Jesús Dionisio Valdés syntyi Quivicánissa, Kuubassa vuonna 1941. Valdésin isä Bebo Valdés on tunnettu kuubalainen pianisti ja tunnetun havannalaisen yökerhon Tropicanan entinen johtaja.

Valdés perusti vuonna 1972 Irakere-yhtyeen, josta myöhemmin on tullut yksi Kuuban tunnetuimmista jazzyhtyeistä. Irakeren lisäksi hän on toiminut kahdessa muussa perustamassaan yhtyeessä: vuonna 1997 perustetussa Crisolissa ja 2009 perustetussa The Afro-Cuban Messengersissä. Valdés on voittanut kolme Grammy-palkintoa: ensimmäisen hän sai vuonna 1978 albumista *Live at Newport*, toisen vuonna 1998 albumista *Havana* ja kolmannen vuonna 2003 albumista *Live at the Village Vanguard*.

Lisäksi Valdés on julkaissut yhdessä isänsä Bebo Valdésin kanssa albumin *Juntos Para Siempre* vuonna 2008.

Esiintymiset Suomessa
---------------------

Valdés on esiintynyt Suomessa kolme kertaa. Ensimmäisen kerran vuonna 1976 yhdessä Irakeren kanssa Helsingissä, Porissa, Turussa, Rovaniemellä ja Joensuussa. Toisen kerran Valdés esiintyi Helsingissä vuonna 2007 ja kolmannen kerran vuonna 2010 Helsingin juhlaviikoilla yhdessä The Afro-Cuban Messengers -yhtyeensä kanssa.

Valikoitu diskografia
---------------------

* *Live at Newport*, 1978
* *Bele Bele en la Habana*, 1998
* *Briyumba Palo Congo*, 1999
* *Live at the Village Vanguard*, 2000
* *Solo: Live In New York*, 2001
* *Fantasia Cubana: Variations on Classical Themes*, 2002
* *New Conceptions*, 2003
* *Canciones Ineditas*, 2005
* *Juntos Para Siempre*, 2008
* *Chucho's Steps*, 2010

Lähteet
-------

1. 1 2 3 4  All about Jazz: Chucho Valdes (englanniksi)
2. ↑  Uusitorppa, Harri: "Kuubalaisen jazzin suurlähettiläs", sivu C4. Helsingin Sanomat, 23.8.2010

Aiheesta muualla
----------------

* Viralliset kotisivut (englanniksi) (espanjaksi)
* Chucho Valdes afrocubaweb.comin sivulla (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Puola

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* Europeana
* SNAC
* IdRef

 |

 |
**Hannoverinhevonen** on saksalainen kevyt puoliverinen ratsuhevonen, joka on tunnetuin ja runsaslukuisin saksalainen hevosrotu.

Ominaisuudet
------------

Väriltään hannoverinhevonen on aina yksivärinen: yleisimmät värit ovat rautias ja musta. Sen säkäkorkeus vaihtelee välillä 160–172 cm. Hannoverinhevonen on jalo, hyvärakenteinen hevonen ja hienostunut, vahva ratsu. Sillä on joustavat ja tehokkaat liikkeet ja hiukan liioitellut liikeradat. Yhteisiä piirteitä ovat myös rauhallinen luonne, lihaksikkuus ja jykevyys.

Historia
--------

Hannoverinhevonen sai alkunsa Hannoverissa 1700-luvulla ja polveutuu muiden muassa keskiajan raskaista sotaratsuista, holsteininhevosesta ja englannintäysiverisestä. Rodun ensimmäinen siittola perustettiin vuonna 1735, kun Englannin kuningas Yrjö II, Hannoverin vaaliruhtinas, perusti Cellen valtionsiittolan. 1700-luvun lopulla hannoverinhevosesta tuli suosittu vaunuhevonen. Vuonna 1844 haluttiin parantaa siitosoriiden tasoa ja annettiin valintasääntö, jonka mukaan vain tarkastuksessa hyviksi todetut oriit saivat jatkaa sukua. Tätä sääntöä noudatetaan vielä nykyisinkin: vuosittain järjestetään orikatselmus 2,5-vuotiaille oreille. Vuonna 1867 hannoverinhevosen yksityiset kasvattajat perustivat jalostusyhdistyksen, ja vuonna 1899 myös tammoista alettiin pitää kantakirjaa. 

Hannoverinhevosta on jalostettu aina aikakauden jalostustarpeiden mukaan: ennen ensimmäistä maailmansotaa hevosta tarvitsi armeijan ratsuväki, kun taas ensimmäisen ja toisen maailmansodan välissä painottui hevosen soveltuminen ratsastuksen ja ajon lisäksi maatalouskäyttöön ja toisen maailmansodan jälkeen hannoverinhevosta on kasvatettu nimenomaan ratsuksi. Ratsutyyppisen hannoverinhevosen jalostuksessa on käytetty paitsi englannintäysiverisiä myös jonkin verran arabi- ja trakehneroriita.

Käyttö
------

Hannoverinhevonen soveltuu hyvin kouluratsuksi
Hannoverinhevosta käytetään nykyään lähinnä ratsuna, aiemmin myös ajo- ja työhevosena. Se on erinomainen koulu- ja esteratsu, ja monet kansainvälisesti menestyneet kilparatsut ovatkin rodultaan juuri hannoverilaisia.

Komea ulkomuoto ja laajat, ilmavat liikkeet ovat tehneet rodusta suositun etenkin kouluratsastuksessa. Myös esteratsuna hannoverinhevonen on suosittu. Hannoverinhevonen on myös hyvä jalostushevonen, joka on vaikuttanut muista saksalaisista roduista muiden muassa oldenburginhevosen, brandenburginhevosen, reininhevosen ja westfaleninhevosen syntyyn ja kehitykseen. Paitsi Saksassa, hannoverinhevosta on käytetty risteytysjalostukseen myös Pohjoismaissa ja Sveitsissä.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Hannoverinhevonen**.
* Hannoverinhevonen Hevosmaailma.netissä (Arkistoitu – Internet Archive)
* www.hannoveraner.com (saksaksi)
* www.hanoverian.com (englanniksi)
**Johan "John" Adolf Engberg** (26. joulukuuta 1892 Porvoo – 27. huhtikuuta 1918 Viipuri) oli suomalainen yleisurheilija ja jalkapalloilija.

John Engberg
Engbergin urheilu-ura sijoittui 1900-luvun ensimmäisen vuosikymmenen lopulle ja toisen alkuun. Seurana oli Helsingin IFK. Urheilu-ura Helsingissä päättyi 1914, kun hän siirtyi Englantiin vuosiksi 1914–1916 ja sen jälkeen Pietariin vuonna 1917. Syksyllä 1917 hän siirtyi välitysliike Viktor Ek Oyn palvelukseen Vaasaan.

John Engberg saavutti 100 metrin juoksun SM-pronssia 1914. Maaliin hän tuli neljäntenä, mutta kisan voittaja Paul Jefimoff (myöh. Jerima) hylättiin myöhemmin, kun selvisi, että hän ei ollut vielä Suomen kansalainen. Vuonna 1911 Engberg oli voittamassa 4 × 100 metrin Suomen mestaruutta ja 1600 metrin viestin hopeaa HIFK:n riveissä. Hän oli voittamassa 4 × 100 metrin viestimestaruutta 1912 ja molemmat viestimatkat 1914. Vuosien 1912 ja 1914 saavutukset tosin mitätöitiin, koska HIFK:n viestijoukkueissa oli mukana myös Jefimoff – Venäjän kansalainen. Vuoden 1913 SM-kisoissa Engberg oli keihäänheiton kahden käden kisassa viides.

Engberg pelasi myös jalkapalloa HIFK:n väreissä ja oli mukana vuosien 1909 ja 1912 SM-loppuottelujoukkueissa, jotka tosin hävisivät finaaleissa.

John Engberg osallistui sisällissotaan Vaasan suojeluskunnan mukana ja oli valtaamassa Vaasaa, Kemiä ja Oulua. Sodan loppuvaiheessa Viipurin valtaustaisteluissa Kolikkoinmäellä hän sai luodin otsaansa.

Lähteet
-------

* Arponen, Antti O.; Kasila, Markku; Peltola Veli-Matti: *He antoivat kaikkensa – Viime sodissa menehtyneet suomalaiset mestariurheilijat*. Auditorium, 2014. ISBN 978-952-7043-03-5.

### Viitteet

1. 1 2  He antoivat kaikkensa s. 39
**Kalkkikiviluola** eli karstiluola on kalkkikiveä sisältäneeseen kallioon kemiallisen eroosion myötä syntynyt luola. Luola syntyy, kun kallio sisältää kalkkikiveä ja esimerkiksi hapanta gneissiä ja kalkkikiveä syöpyy aikojen kuluessa hitaasti pois. Tällainen kalkkikiviluola on esimerkiksi Torholan luola Karkalinniemellä. Kalkkikiviluolastoihin kuuluuu monesti useita luolia, jotka muodostavat luolaverkoston. Tällaisessä luolaverkostossa olevat käytävät ovat joskus kapeita ja siksi vaikeakulkuisia. Kalkkikiviluola voi olla myös jääluola, kuten Slovenský rajin kansallispuistossa Slovakiassa sijaitseva Unescon maailmanperintölistalla oleva Dobšinskán jääluola. Kalkkiviluolan muodostumiseen voi vaikuttaa jääkauden loputtua virtaava vesi. Jääkauden loputtua vetäytyvä jäätikkö on saattanut jättää jälkiä kallioihin ja myös kalkkikiviluoliin, ja jääkauden jäljiltä on joissakin paikoin murros- ja uurrekohtia.

Lähteet
-------

1. ↑  Torholan luolakallio ja Pitkänperänlahden luonnonsuojelualue *Luontoon*. Metsähallitus. Viitattu 26.3.2023.
2. ↑  Torhola on Suomen suurin kulkukelpoinen luola  2020. Suomen luolaseura. Viitattu 26.3.2023. [vanhentunut linkki]
3. ↑  Justin Kavangh: "Slovenský raj", *Pohjois- ja Itä-Euroopan kansallispuistot*, s. 194. Suomentanut Jarkko Iisakka, Lauri Sallamo, Heidi Tihveräinen. Tammi, 2022. ISBN 978-952-04-4495-2.
4. ↑  Vuorilammen luolat *Geocaching*. Groundspeak Inc.. Viitattu 26.3.2023.

Katso Myös
----------

* Karstilähde
* Karstimaa
* Karrenmaasto

Aiheesta muualla
----------------

* 
*
Chacia esittävä pienoisveistos
**Chac** tai **Chaac** on mayojen sateen ja hedelmällisyyden jumala.  Hän on erityisen tärkeä Jukatanin niemimaalla, jossa hänet kuvattiin klassisella kaudella hahmona, jolla oli esiintyöntyvät sarvet, suuret pyöreät silmät sekä kärsämäinen nenä.

Chac tunnetaan myös nimillä *Ah Hoya* ("hän joka virtsaa"), *Ah Tzenul* ("hän joka ruokkii muut") ja *Hopop Caan* ("hän joka valaisee taivaan"). Chac on asteekkien Tlaloc-jumalan vastine.

Muiden mayojen jumalten tavoin Chac näyttäytyi nelijumalana, Chaceina. Nämä neljä jumalaa liitettiin neljään pääilmansuuntaan ja niiden tunnusväreihin: valkoinen – pohjoinen, punainen – itä, musta – länsi ja keltainen – etelä. Jälkiklassisella kaudella Chichén Itzássa ihmisuhraus liitettiin sateen jumalaan, ja uhrattavan käsiä ja jalkoja piteleviä pappeja kutsuttiin chaceiksi.

Jälkiklassiselta kaudelta peräisin olevilla mayojen ja tolteekkien rakennusten raunioilla on lepääviä hahmoja esittäviä kivipatsaita, joita kutsutaan nimellä Chacs Mool. Niiden uskotaan edustavan sateen jumalaa. Espanjalaisvalloituksen jälkeen chacit yhdistettiin kristillisiin pyhimyksiin ja esitettiin usein ratsun selässä.

Lähteet
-------

1. 1 2  Henk Jan van Schevicoven: Chac *Encyclopedia Mythica from Encyclopedia Mythica Online*.  Arkistoitu 6.10.2009. Viitattu 26.3.2017.
2. 1 2 3 4  Chac *Britannica Academic*. Encyclopædia Britannica. Viitattu 26.3.2017. englanti

Aiheesta muualla
----------------

* Kuvia tai muita tiedostoja aiheesta **Chac** Wikimedia Commonsissa
**Åbus** oli suomalainen halpabussibrändi. Virallisesti Åbus oli Turun Linja-autoilijain Osakeyhtiön (TLO) omistaman Leiniön Liikenteen aputoiminimi, joskin TLO hoiti Åbussin käytännön asiat. Åbus aloitti edestakaisen liikennöinnin reitillä Raisio–Turku–Helsinki helmikuussa 2015. Joulukuussa 2015 Onnibus ilmoitti ostaneensa Åbusin kaukobussibrändin Leiniön Liikenteeltä.

Taustaa
-------

Alun perin Onnibus-yhteenliittymään kuuluneet neljä liikennöitsijää (Keskimatkat Oy, Mikko Rindell Oy, Mennään Bussilla Oy ja Oulun Onnikka Oy) erosivat liittymän myytyä kaukoliikenteensä ulkomaalaisomistukseen ja perustivat OnniExpress-nimisen yhteenliittymän toukokuussa 2014. TLO aloitti OnniExpress-yhteistyön saman vuoden marraskuussa, kun se alkoi liikennöidä liittymästä eronneen Mikko Rindellin aiemmin ajamia linjoja yhdessä Savonlinjan kanssa. Helmikuussa 2015 TLO perusti OnniExpressin tilalle uuden toiminimen Åbus.

Föli
----

Turussa Fölin ja Åbusin aikatauluja pyrittiin muokkaamaan toisiinsa nähden toimiviksi.

Lähteet
-------

1. ↑  YTJ-tietopalvelu, yrityshaku *YTJ, Patentti- ja rekisterihallituksen ja Verohallinnon yhteinen yritystietojärjestelmä*.  Arkistoitu 2.4.2015. Viitattu 11.4.2015.
2. ↑  Tietoa meistä *åbus.fi*.  Arkistoitu 18.4.2015. Viitattu 2.4.2015.
3. ↑  Uusi halpabussiyhtiö Åbus aloittaa *aamuset.fi*.  Arkistoitu 3.2.2015. Viitattu 2.4.2015.
4. ↑  OnniBus.com osti Åbusin ja parantaa palveluja Helsingin ja Turun seudun välillä *onnibus.com*.  Arkistoitu 25.12.2015. Viitattu 25.12.2015.
5. ↑  Entiset Onnibus-yrittäjät perustivat oman yhtiön *hs.fi*.  Arkistoitu 26.10.2014. Viitattu 2.4.2015.
6. ↑  TLO ja SL-autolinjat aloittavat Onniexpress-yhteistyön *turkulainen.fi*.  Arkistoitu 3.4.2015. Viitattu 2.4.2015.
7. ↑  OnniExpress vaihtuu Åbusiin – "Kyllästyimme nimiasian vatvomiseen" *talouselama.fi*.  Arkistoitu 3.4.2015. Viitattu 2.4.2015.
8. ↑  Onni-kiistan seuraus: Turun Onniexpresseistä Åbusseja *iltalehti.fi*. Viitattu 2.4.2015.
**Stara Magazine** oli 1980-luvun keskivaiheilla ja jälkipuoliskolla ilmestynyt nuorille suunnattu hevi ja hard rockiin erikoistunut julkaisu. Sen antia olivat isot ja pienemmät värijulisteet sekä hevi- ja hard rock -tähdistä kertoneet jutut ja uutiset. Lehti oli Suomen ensimmäinen lajissaan.

Stara Magazinea kustansi tamperelainen Sun Press ky. Lehden päätoimittajana vaikutti Lehtimiehet Oy:n julkaisuissa kannuksensa hankkinut Timo Toivonen. Juttujen ja uutisten kirjoittamisesta sekä kuvien hankkimisesta vastasi pääasiassa musiikki- ja viihdetoimittaja Kari Helopaltio.

Lehteä myytiin ainoastaan irtonumeroina kioskien ja lehtipisteiden kautta. Irtonumeromyyntiä ynnänneen levikkilaitoksen mukaan Stara Magazinen numerokohtainen myynti pyöri 40 000 kappaleen vaiheilla*lähde?* ennen alamäen alkamista. Alamäkeen vaikutti muun muassa Suosikki-lehden muuntautuminen "aiempaa hevimmäksi".

Sun Press ky julkaisi samaan aikaan myös *King Size* -nimistä juliste- ja juttulehteä sekä muita julistelehtiä, joiden vetonauloina olivat esimerkiksi Sabrina, Samantha Fox ja New Kids on the Block. Seksi- ja pornolehdet kuuluivat nekin Sun Press ky:n antimiin.

Lähteet
-------

* Lehteä freelancerina avustaneen musiikki-ja viihdetoimittaja Kari Helopaltion laatima muistelu- ja alkuperäisteksti (8/2012)*selvennä*
Woody Guthrie vuonna 1943.
"**This Land Is Your Land**" (1940) on yksi Yhdysvaltain tunnetuimmista folk-kappaleista, jonka alkuperäinen esittäjä ja kirjoittaja oli Woody Guthrie. Kappaletta on kuvailtu rakkauden osoitukseksi Yhdysvalloille. Kappale oli alun perin sosialistinen vastaisku uskonnollis-isänmaalliselle iskelmälle "God Bless America". Woody Guthrie itse muunteli sanoitusta jonkin verran useita kertoja.

Yhdysvaltain kongressin kirjasto valitsi vuonna 2002 kappaleen National Recording Registryyn.

Sanoitukset
-----------

Vuoden 1944 sanoituksen ensimmäinen kappale (kertosäe) englanniksi:

> »This land is your land,  
> this land is my land  
> From California to the New York Island  
> From the Redwood Forest to the Gulf Stream waters  
> This land was made for you and me.» 
> 
> 

Kertosäkeen suomennos Ilpo Saunion kirjassa:

> »Tämä maa on sinun maasi,  
> tämä maa on minun maani,  
> Kaliforniasta New Yorkin saareen,  
> punapuumetsistä Golf-virran vesiin,  
> tämä maa on tehty sinua ja minua varten.»   
> ("This Land Is Your Land" -kappaleen kertosäe suomeksi.)
> 
>

Lähteet
-------

1. 1 2  Ilpo Saunio: *Veli, sisko, kuulet kummat soitot: Työvaenlaulut eilen ja tänään*, s. 163. Kansankulttuuri Oy, 1974. ISBN 978-951-615-073-7.
2. ↑  Jukka Lindfors: Woody Guthrien tarina *yle.fi*. Yle.  Arkistoitu 15.7.2014. Viitattu 1.2.2009.
3. ↑   The National Recording Registry 2002 National Recording Preservation Board. Viitattu 1.2.2009.  (englanniksi)
Japanilaisen NTT DoCoMo -yhtiön mini-SIM-kortti.
**SIM-kortti** (engl. *subscriber identity module*) on älykortti, jota käytetään matkapuhelinliittymän tilaajan yksilöllisen IMSI-avaimen tietoturvalliseen tallentamiseen. SIM-kortteja käytetään laajimmin GSM-protokollan kanssa, mutta yhteensopivaa moduulia käytetään myös UMTS-päätelaitteissa (USIM) ja iDEN-puhelimissa sekä WLAN-päätelaitteen käyttäjän tunnistamisessa. Kortti sisältää tallennustilaa myös tekstiviesteille ja puhelinluettelolle, tyypillisesti 128–255 paikkaa.

Tekniset ominaisuudet
---------------------

SIM-kortilla on mikrotietokone, joka tekee tarvittavat operaatiot perustuen siihen tallennettuun tietoon. Se koostuu prosessorista, ROM-muistista, RAM-muistista, EEPROM-muistista sekä I/O-piireistä. 

SIM-korteissa on eri kokoisia tallennusmuisteja; suurin koko on 128 kt, yleisin 64 kt.

Kortin käyttöä ja sisältöä voidaan suojata käyttäen PIN-koodia. Ensimmäinen koodeista, PIN1, voidaan määritellä ohjaamaan puhelimen normaalia käyttöä. Toista koodia, PIN2:ta, voidaan käyttää määräämään erikoistoimintojen käyttöä (kuten rajoittamaan soitettavien numeroiden määrää tiettyyn listaan). PUK1- ja PUK2-koodeja käytetään asettamaan PIN1- ja PIN2-koodit alkutilaansa (esitetyssä järjestyksessä).

Kortin ulkonäkö
---------------

SIM-korttikokoja sisäkkäin. Uloinna täysikokoinen SIM-kortti (1FF), sisempänä mini-SIM-kortti (2FF), sen sisällä micro-SIM (3FF) ja sisinnä nano-SIM (4FF).
Varhaisimmat SIM-kortit olivat noin luottokortin kokoisia, 85 mm × 54 mm. Kilpailu kuitenkin johti nopeasti pienempään versioon kortista, mini-SIMiin (25 mm × 15 mm). Useissa älypuhelimissa on käytetty sitäkin pienempiä mikro-SIM-kortteja (15 mm × 12 mm), ja sen jälkeen käyttöön otettiin nano-SIM-kortit (12,3 mm × 8,8 mm). Nano-SIM on myös edeltäjiään ohuempi.

Palvelut
--------

Kortille voidaan sijoittaa myös sovelluksia, jotka toteutetaan *SIM Application Toolkitin* (STK) määrittelemää rajapintaa käyttäen. Suomessa SIM-kortin voi saada varustettuna mobiilivarmenteella, joka suorittaa käyttäjän henkilöllisyyden todentamiseen talletetun ID:n ja henkilön syöttämän tunnusluvun yhdistelmällä.

SIM-kortti on myös tietovarasto. Se tallentaa matkapuhelinverkon tilatietoja kuten kulloisenkin paikkatiedon (LAI). Jos päätelaitteesta kytketään jännite pois ja taas takaisin, SIM-kortilla olevaa tietoa käytetään löytämään, millä alueella päätelaite oli. Tämä säästää aikaa, koska matkapuhelimen ei tarvitse etsiä läpi kaikkia mahdollisia taajuuksia, vaan se voi päätellä millä taajuuksilla paikallinen tukiasema todennäköisesti toimii.

Japanin PDC-protokolla mahdollistaa myös SIM-kortin käytön, mutta tätä ominaisuutta ei ole koskaan otettu käyttöön kaupallisesti. Rajapintamäärittely päätelaitteen ja SIM-kortin välille on kuvattu RCR STD-27:n liitteessä 4.

Lähteet
-------

1. ↑  SIM Toolkit *gemalto.com*. Viitattu 8.1.2013.  (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **SIM-kortti**.
* Petri Karttunen: GSM verkkojen rakenne. 1996. Teknillinen korkeakoulu
**SHT-Tukku Oy** on Punkalaitumella toimiva yritys, joka valmistaa ruumisarkkuja ja markkinoi muitakin hautaustoimisto- ja kukkakauppa-alan tarvikkeita. Yrityksen omistajina on noin 300 hautaustoimistoyrittäjää eri puolilta Suomea.

Yli 130 henkilöä työllistävä SHT-Tukku kuuluu Punkalaitumen suurimpiin työnantajiin. Se tekee myös puusepänalan sopimusvalmistusta tuotemerkillä Seita Wood ja portaita tuotemerkillä Portaat.com.

Historiaa
---------

Suomen Hautaustoimistojen Tukkukauppa Oy aloitti toimintansa Helsingissä vuonna 1955. Sen perusti joukko hautaustoimistoyrittäjiä. Alussa yhtiö keskittyi hautausalan tarvikkeiden tukkukauppaan, sitten myös kukkakauppatarvikkeisiin. Oman arkkutuotannon yritys aloitti Punkalaitumella vuonna 1964.

Yrityksen toiminta jakaantuu erikoistuotteiden maahantuontiin ja myyntiin sekä omaan puusepänteollisuuteen. Tuotteiden vähittäismyyjinä toimivat hautaustoimistot, kukkakaupat, sisustus- ja lahjatavaraliikkeet sekä erikoisliikkeet.

Yritykselle on ruumisarkkuja muotoillut muun muassa Ristomatti Ratia.

Lähteet
-------

1. ↑  Laitala, Henni: Jopa ruumisarkkumarkkinoille puskee tuontitavaraa, Maaseudun Tulevaisuus 8.10.2016. Viitattu 7.2.2017.
2. 1 2  SHT-Tukku Oy, Taloussanomien yrityshaku. Viitattu 10.8.2014.
3. 1 2 3  Laatutuotteita kotoa ja kaukaa - kohta jo 60 vuoden ajan (Arkistoitu – Internet Archive), SHT-Tukku Oy. Viitattu 10.8.2014.
4. ↑  Elinkeino ja yrittäminen, Punkalaitumen kunta. Viitattu 10.8.2014.
5. ↑  Seita Wood. Viitattu 11.8.2014.
6. ↑  Kaiho, SHT-Tukku Oy. Viitattu 11.8.2014.
**Nobelbiblioteket** (*Nobel-kirjasto*) on Ruotsin akatemian kaunokirjallisuuden erikoiskirjasto Ruotsin pääkaupungissa Tukholmassa. Se sai ensimmäiset kirjastotilansa vuonna 1901. Kirjaston päätehtävä on tukea Ruotsin akatemiaa Nobelin kirjallisuuspalkintoon, akatemian omiin palkintoihin ja huomionosoituksiin liittyvissä tarpeissa. Kirjastolla on laajat kokoelmat modernia kaunokirjallisuutta, kirjallisuus- ja kielitieteen sekä läheisten humanististen tieteiden teoksia. Vuonna 2013 kirjaston kokoelmien laajuus oli lähes 200 000 voluumia. 

Nobel-kirjastoon tulee kirjallisuuden seurannan vuoksi satakunta kirjallisuuslehteä, joista monet ovat ulkomaisia. Näitä lehtiä pääsee lukemaan kirjaston lukusalissa.

Nobelbiblioteket on avoinna yleisölle ja etenkin kirjallisuuden tutkijoille ja opiskelijoille. Enemmistö kirjakokoelmasta on kotilainattavaa aineistoa. Vieraskielinen kokoelma on kirjattu Libris-kirjastojärjestelmään. Kirjastosta voi tehdä kaukolainoja (ainakin Ruotsissa).

Kirjasto on sijainnut vuodesta 1921 lähtien Tukholman vanhassakaupungissa Börshusetissa. Kirjakokoelman kasvaessa olivat vuonna 1901 hankitut alkuperäiset tilat käyneet ahtaiksi.

Lähteet
-------

1. 1 2 3  Svenska Akademiens Nobelbibliotek Svenska Akademien, svenskaakademien.se. Viitattu 28.7.2021. (englanniksi)
2. 1 2 3  Svenska Akademiens Nobelbibliotek (pdf) (esite)  2013. Svenska Akademien. Viitattu 28.7.2021. (ruotsiksi)
3. ↑  Nobelbibliotekets historia Svenska Akademien, svenskaakademien.se. Viitattu 28.7.2021. (englanniksi)

Aiheesta muualla
----------------

* Svenska Akademiens Nobelbibliotek (ruotsiksi)
* Haku Nobel-kirjaston kokoelmasta (ruotsiksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat
* Ruotsi

 |
|  |
| Muut | 
* IdRef

 |

 |